Aragonés centro-occidental

L'aragonés centro-occidental ye l'aragonés que se charra entre a cuenca alta d'o río Galligo, dende a Val de Tena dica o Sarrablo y dende Vallibasa y Sobrepuerto dica a val d'Acumuer. Presenta as caracteristicas foneticas de l'aragonés central y lexico común con l'aragonés occidental.

 Fonetica 
D'alcuerdo con l'aragonés central presenta una menor resistencia a la sonorización d'as oclusivas xordas intervocalicas latinas que l'aragonés cheneral, conservando-se a xorda localment en bella parola en a que l'aragonés cheneral sonoriza. A conservación afecta a lo participio, que ye en -ato, -ito reblando debant d'as formas chenerals en -au, -iu.

O tensín presenta mayor tendencia que atras variants d'aragonés a la sonorización dezaga de liquida, coincidindo con l'aragonés centro-oriental:
Grupo -MP- > -mb-:
Embolla: ampolla.
Cambo en Panticosa, coincidindo con l'aragonés centro-oriental de Torla, Oto, Broto, Buesa, Fanlo, Buisán, Yosa.
Grupo -NT- > -nd-:
Planda y punda en aragonés panticuto, coincidindo con l'aragonés d'a valle de Vio.
Grupo -NK- > -ng-:
Blango, bango, chungo.
Barrango, palanga y cingüenda en aragonés panticuto.
Grupo -RT- > -rd-:
Xordica (y a variant chordica con xeada).

A evolución d'a -X-, -SK- y -PS- latina ye en -x-, como en aragonés occidental, a diferencia de l'aragonés oriental y centro-oriental.

 Morfolochía 
L'articlo o, os, a, as presenta a variant postvocalica ro, ros, ra, ras coincidindo con part de l'aragonés centro-oriental y d'o Semontano de Balbastro.

 Variants 
Son parlas aragonesas centro-occidentals:
Aragonés d'a Val d'Acumuer.
Aragonés d'a Tierra de Biescas.
Aragonés sarrablés.
Aragonés de Sobrepuerto.
Aragonés tensino (con l'aragonés pandicuto como parla local millor conservata y documentata).
Aragonés de Vallibasa.

 Bibliografía 
  Anchel Conte et al. El aragonés: identidad y problemática de una lengua. Colección Aragón. Librería general.
  Chabier Tomás Arias. El aragonés del biello Sobrarbe. Instituto de Estudios Altoaragoneses, 1999. ISBN 84-8127-095-4

Centro-occidental